Райондарҙың береһенән бер айлыҡ ҡына сабыйҙы ҡабул иттек, бәләкәсте үпкәне яһалма елләтеү аппаратына тоташтырырға тура килде. Баҡһаң, ғаиләлә бөтәһе лә тиерлек сирләгән, тик әсә кеше, балаға тымау тейгәндер тип уйлап, илтифат итмәгән. Сабый тын ала алмай башлағас ҡына дауаханаға мөрәжәғәт иткәндәр. Уға кислород ярҙамы кәрәк булған. Ике көндән һуң уны реанимобилдә килтерҙеләр, ковид диагнозы раҫланды. Бер нисә көндән һуң аппараттан алдыҡ, хәҙер ул һауыҡты инде. Шуға күрә ата-әсәләрҙе балаларына иғтибарлы булырға саҡырабыҙ. Температура күтәрелеүе, тымау, конъюктивит, ҡоҫоу, эс китеүе һиҫкәндерергә тейеш. Һис һүҙһеҙ, ата-әсә вакцина яһатырға тейеш. Киҫкен респиратор вируслы сирҙәр таралған осорҙа ололарға ла, мәктәп йәшендәге балаларға ла киҙеүҙән прививка яһатыу мөһим".